अनुशासनहीन पाक क्रिकेटर... शोएब अख्‍तर-आसिफ, अफरीदी-मियांदाद भी विवादों में रह चुके हैं..  
पाकिस्‍तानी प्‍लेयर्स के बीच झगड़े की खबरें अकसर आती रहती हैं
ट्रेनिंग सेशन के दौरान उलझ गए थे यासिर शाह और वहाब रियाज
शोएब अख्‍तर और मो.आसिफ भी तोड़ते रहे हैं अनुशासन
80 के दशक में पाकिस्‍तान के प्रतिभावान क्रिकेटर कासिम उमर का तत्‍कालीन कप्‍तान और अब राजनेता बन चुके इमरान खान से विवाद भी चर्चा का केंद्र रहा था. 26 टेस्ट और 31 वनडे खेलने वाले उमर ने महान हरफनमौला इमरान खान पर भी ड्रग्स लेने का आरोप लगाया था. उन्होंने कहा था कि इमरान खान और कुछ पाकिस्तानी क्रिकेटर अपने किट बैग में ड्रग्स लेकर जाते थे. उन्‍होंने इमरान को पाकिस्‍तानी टीम के तस्‍करी के गैंग का सरगना बताया था. कासिम उमर के इस आरोप पर इमरान की सीधे प्रतिक्रिया तो सामने नहीं आई थी, लेकिन उमर का करियर लंबा नहीं चल सका. पाकिस्‍तान क्रिकेट टीम में बेहद कद्दावर रह चुके इमरान से 'पंगा' लेने का खामियाजा प्रतिभावान बल्‍लेबाज माने जाने वाले उमर को भुगतना पड़ा था...